# Zapadno jezero

Zapadno jezero, kulturni krajolik Hangzhoua| Svjetska baština UNESCO-a |
|  |
|  Kina

Zapadno jezeroLokacija Zapadnog jezera u Kini |
| Registriran | 2011. (35. zasjedanje) |
| Vrsta | Kulturno dobro |
| Mjerilo | ii, iii, iv |
| Ugroženost | no |
| Referenca | UNESCO |

**Zapadno jezero** (kineski: 西湖; pinyin: *Xī Hú*) je slavno slatkovodno jezero koje se nalazi u središtu povijesnog kineskog grada Hangzhoua, glavnog grada istočne kineske pokrajine Zhejiang .

Iako više jezera na svijetu ima isto ime, Zapadno jezero u Hangzhouu je najslavnije, i to ne samo po slikovitom krajoliku nego i vezama s mnogim učenjacima, nacionalnim herojima i mučenicima revolucije; dakle sa svim aspektima kineske kulture. Nadalje, moge stare građevine, špilje i urezane stele značajne umjetničke vtrijednosti, koje se nalaze u njegovom krajoliku, čine ga jednim od najvrijednijih nacionalnih blaga Kine.

God. 2011., Zapadno jezero je upisano na UNESCO-v popis mjesta svjetske baštine u Aziji i Oceaniji jer "idealiziran spoj prirode i ljudskog djelovanja" i "stoljećima je utjecalo na razvoj vrtne arhitekture u ostatku Kine, Koreji i Japanu".

Pagoda na Zapadnom jezeru

## Historija

Prema legendi, biser je pao na zemlju, zbog čega su se Feniks i zmaj posvađali, i u pokušaju da ga iskopaju napravili Zapadno jezero. Zapravo, jezero je nastalo kao zaljev, sada tri kilometra udaljene rijeke Qiantang, u 8. stoljeću. Nedugo potom, za vrijeme dinastije Tang, jezero je nasipima i iskapanjem pijeska dovedeno u prosječnu dubinu od 1,5 metara. Dva nasipa, koja su ga podijelila na tri dijela, su nazvana po pjesnicima (Su Dongpou iz dinastije Song i Bai Juyiju iz dinastije Tang).

## Odlike

Meandar kanala Zapadnog jezera
Most na kanalu Zapadnog jezera
Paviljon na Zapadnom jezeru
Jezero ima površinu od 6,5 km², prosječnu dubinu od oko 2,27 m i zapreminu od oko 14.290.000 m³. Okruženo ej s tri brda i podijeljeno je prolazima *Gu Shan, Bai, Su i Yanggong*, na pet područja: *Vanjsko zapadno jezero* (外西湖), *Unutarnje zapadno jezero* (西里湖, ili 后西湖, ili 后湖), *Sjeverno unutarnje jezero* (北里湖 ili 里西湖), *Malo južno jezero* (小南湖 ili 南湖) i *Yue jezero* (岳湖). Vanjsko zapadno jezero je najveće i u njemu se nalaze najveći prirodni otok Brdo Gu (*Gu Shan*) i tri mala vještačka otoku njegovom središtu: *Xiao Ying Zhou* (小瀛洲, tj. "Mali oceanski otok"), *Hu Xin Ting* (湖心亭) i *Ruan Gong Dun* (阮公墩). Stoga njegov plan ima "jedno brdo, dva prolaza, tri otoka i 5 jezera".

Južno od Malog oceanskog otoka nalaze se tri kamene pagode na štulama u vodi pod imenom *Santan Yinyue* (三潭印月, "Tri ribnjaka koji odražavaju mjesec").
Tradicionalno, na Zapadnom jezeru se razlikuje "10 slikovitih područja" (西湖十景), kako su opisani u kaligrafiji cara Qianlonga iz dinastije Qing:

1. *Proljetna zora na nasipu Su* (苏堤 春晓 / 苏堤 春晓)
2. *Grmuša koja pjeva u vrbama* (柳浪闻莺 / 柳浪闻莺)
3. *Razmišljanje riba u cvijetnom ribnjaku* (花港观鱼 / 花港观鱼)
4. *Lotus u povjetarcu na zakrivljenom dvorištu* (曲 苑 风荷 / 曲 苑 风荷)
5. *Večernja zvona na brdu Nanping* (南屏 晚钟 / 南屏 晚钟)
6. *Jesenji mjesec iznad mirnog mora* (平湖秋月)
7. *Leifeng pagoda u večernjem sjaju* (雷 峰 夕照)
8. *Tri ribnjaka koja odražavaju mjesec* (三潭印月, također motiv na kineskim novčanicama 1 yuena)
9. *Topljenje snijega na slomljenom mostu* (断桥 残雪 / 断桥 残雪)
10. *Dvostruki vrhovi koji probijaju oblak* (双峰 插 云 / 双峰 插 云)

* Zapadno jezero s juga
* Paviljon na jezeru
* *Lotus u povjetarcu na zakrivljenom dvorištu*
* "Ribnjak koji odražava mjesec"
* Leifeng pagoda
* Baochu pagoda
* Hram Qian King, *Grmuša koja pjeva u vrbama*
* Hram generala Yue Fei-ja (13. st.)
* Skulpture u špiljama samostana Lingyin (10. st.)
* Grobnica mitskog junaka Wu Songa

## Reference

## Vanjske veze

* Zapadno jezero na službenim stranicama grada Hangzhoua (`en`)